b"\n_START_ARTICLE_\nMichael Balzary\n_START_SECTION_\nTidlig liv\n_START_PARAGRAPH_\nFlea bodde sine f\xc3\xb8rste \xc3\xa5r i Melbourne f\xc3\xb8r faren Mick fikk jobb i USA, og familien, som besto av faren Mick, moren Patricia, Karen, og Michael p\xc3\xa5 fem flyttet til New York.  Her ble Patricia forelsket i jazzmusikeren Walter Urban jr., og Michaels foreldre ble skilt. I 1972, bare fem \xc3\xa5r etter at familien flyttet til USA, flyttet moren og barna p\xc3\xa5 nytt, denne gangen til Los Angeles. Flea satt ofte og h\xc3\xb8rte p\xc3\xa5 mens stefarens jazzband \xc3\xb8vde hjemme hos dem._NEWLINE_Det f\xc3\xb8rste instrumentet Flea spilte var trommer men begynte som ni\xc3\xa5ring \xc3\xa5 spille trompet, dette fikk han raskt draget p\xc3\xa5 og ble blant annet k\xc3\xa5ret til den mest tallentfulle unge trompetisten i USA. Men n\xc3\xa5r Flea begynte i Fairfax high school, ble han lokket ut i m\xc3\xb8rket av sine to bestekamerater Anthony Kiedis og Hillel Slovak. De dannet et band og Flea begynte \xc3\xa5 spille bass, med Slovak som l\xc3\xa6rer. I senere tid har Flea v\xc3\xa6rt sv\xc3\xa6rt takknemlig for Slovak, siden det var han som fikk Flea til \xc3\xa5 begynne \xc3\xa5 spille bass._NEWLINE_Men i 1983 gikk Flea tilbake til det f\xc3\xb8rste bandet han var med i, og sammen med Slovak p\xc3\xa5 gitar, Kiedis p\xc3\xa5 vokal og Jack Irons p\xc3\xa5 trommer startet de The Red Hot Chili Peppers. Og etter bare seks m\xc3\xa5neder fikk de platekontrakt hos EMI.\n_START_SECTION_\nRed Hot Chili Peppers\n_START_PARAGRAPH_\nI \xc3\xa5rene som bassist i Red Hot Chili Peppers har Flea v\xc3\xa6rt en solid l\xc3\xa5tskriver, og han har v\xc3\xa6rt med p\xc3\xa5 \xc3\xa5 skrive flere av bandets mest popul\xc3\xa6re sanger. Han innr\xc3\xb8mmer bruk av marijuana de f\xc3\xb8rste \xc3\xa5rene i bandet, og faktisk helt ned til en alder av 13. Dette var derimot noe ogs\xc3\xa5 de andre bandmedlemmene slet med, og b\xc3\xa5de gitarist John Frusciante og vokalist Anthony Kiedies ble avhengige av heroin tidlig p\xc3\xa5 1990-tallet, noe som nesten kostet dem livet. _NEWLINE_Da bandet ga ut Blood Sugar Sex Magik i 1991 til overveldende mottakelse, ble Flea og resten av Red Hot Chili Peppers internasjonale. Dette var noe Flea og Kiedies s\xc3\xa5 ut til \xc3\xa5 akseptere, men for gitarist John Frusciante ble ber\xc3\xb8mtheten for stor. Han sluttet br\xc3\xa5tt i bandet under en tour i Japan. Da bandet hyret inn gitarist Dave Navarro, var Anthony under en dramatisk heroin-periode, noe som gjorde at Flea fikk en st\xc3\xb8rre rolle i l\xc3\xa5tskrivingen til One Hot Minute i 1995._NEWLINE_One Hot Minute ble d\xc3\xa5rlig mottatt, og bandet skj\xc3\xb8nte at de m\xc3\xa5tte f\xc3\xa5 Frusciante tilbake igjen som gitarist. Flea fikk overtalt Frusciante, og bandet kom sterkere tilbake til musikkverdenen med albumet Californication. Fra Californication til idag st\xc3\xa5r Flea fortsatt som et enormt viktig bandmedlem for Red Hot Chili Peppers. Han, sammen med Kiedis, er de eneste band-grunnleggerne igjen. Under Red Hot Chili Peppers' mange konserter, spilte Flea og Frusciante ofte mange instrumentale duetter sammen. Da Frusciante forlot gruppa i 2008, fortalte han at han hadde \xc2\xabl\xc3\xa6rt utrolig mye av Frusciante og er utrolig takknemlig for alt han har gjort for bandet\xc2\xbb.\n_START_SECTION_\nAndre musikalske samarbeid\n_START_PARAGRAPH_\nI 2009 spilte han mye sammen med supergruppa Atoms for Peace som ble grunnlagt av Radioheads vokalist Thom Yorke. Han hadde ogs\xc3\xa5 tenkt \xc3\xa5 gi ut et eget solo album i 2001, men ga opp ideen for heller \xc3\xa5 kunne inspirere andre bassister. Han benyttet mye av tiden etter bandets turne i 2007 til \xc3\xa5 l\xc3\xa6re seg nye musikalske ferdigheter, og tok opp enkelte fag p\xc3\xa5 University of Southern California. Han har ogs\xc3\xa5 jobbet for \xc3\xa5 f\xc3\xa5 inn penger til musikkskolen Silverlake Conservatory og planlegger \xc3\xa5 gi ut et eget soloalbum._NEWLINE_Flea har oppdr\xc3\xa5tt i enkelte filmer gjennom tidene, men kun sm\xc3\xa5 roller. Han spilte blant annet i filmen Tilbake til fremtiden II.\n_START_SECTION_\nSpillestil\n_START_PARAGRAPH_\nFlea blir av mange sett p\xc3\xa5 som en av, om ikke den, beste bassisten i verden i sin generasjon. Han ble veldig tidlig kjent for stilen sin, siden han hadde en veldig intens og rask slappe-stil. Etter at han ble kjent for dette, har han g\xc3\xa5tt mer bort fra det fordi han ville utvide teknikken sin. Han er n\xc3\xa5 anerkjent innen alle de tre bass teknikkene fingerspill (walk), plekter og slap/pop._NEWLINE_Flea er en veldig kreativ bassist, og er/har v\xc3\xa6rt en stor inspirasjonskilde for mange andre bassister. Han er ogs\xc3\xa5 kjent for sitt \xc2\xabshowmanship\xc2\xbb, hvor han hopper og danser konstant p\xc3\xa5 scenen. Han er ogs\xc3\xa5 ofte sett uten kl\xc3\xa6r mens han spiller. Han sier selv at han er mest komfortabel naken, og at han ville ha g\xc3\xa5tt rundt naken konstant hvis ikke folk ville ha blitt st\xc3\xb8tt._NEWLINE_De forskjellige bassgitarene Flea bruker/har brukt gjennom sin karriere er: Music Man Stingray, Modulus Flea Bass (funk unlimited), Fender Jazz Bass og Fender Presicion. Store deler av Blood Sugar Sex Magik og One Hot Minute ble spilt inn med en 5-strengs Alembic Epic.\n_START_SECTION_\nPersonlig liv\n_START_PARAGRAPH_\nFlea giftet seg i 1986 med Loesha Zeviar, og de fikk sammen datteren Clara. De ble separert i 1990, men deler omsorgen for Clara. Flea har tatovert Loeshas navn p\xc3\xa5 brystet. Flea fikk i 2005 ogs\xc3\xa5 datteren Sunny Bebop Balzary sammen med sin forlovede; supermodellen Frankie Rayder. John Frusciante er gudfar til Sunny. Flea opphaver fra hungariske og irske foreldre."